**Р Е Ш Е Н И Е № ПВ-17-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **„Изграждане на винарска изба“** в имот №059021, с. Черноземен, общ. Калояновое започнала с внасяне в Регионалната инспекция по околната среда и водите–Пловдив на уведомление за инвестиционно предложение (вх. №ОВОС-1004/28.07.2015г.) от Възложителя: **«Терауайн Черноземен» ЕООД,**

**2.** Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. №ОВОС-1004/11.08.2015г. от Възложителя е изискано предоставянето на следната допълнителна информация:

- Да се изясни водоснабдяването на бъдещия обект. При евентуално изграждане на сондажен кладенец **-** да се уточни дълбочината, проектни параметри и местоположение на водовземното съоръжение.

На основание чл.5, ал.4 от Наредбата за ОВОС е определен срок до 11.09.2015г. за представяне на допълнителната информация.

Писмото е изпратено на Възложителя с обратна разписка, от която е видно, че същото е получено на 18.08.2015г.

В указания срок възложителят не е представил изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зони **за инвестиционно предложение:** **„Изграждане на винарска изба“** в имот №059021, с. Черноземен, общ. Калояново с Възложител: «Терауайн Черноземен» ЕООД.

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 17.05.2016г.**

*Директор на РИОСВ - Пловдив*

Съгласували:............. Изготвили: ..............

 Д. Димитров, Директор Дирекция „ПД” Ж. Боева, мл. експерт

 Кристиян Казанджиев,юрисконсулт..…………..